CELEX: C2005/006/84
Language: fi
Date: 2005-01-08 00:00:00
Title: Asia T-435/04: Manuel Simões Dos Santosin 22.10.2004 sisämarkkinoiden harmonisointivirastoa vastaan nostama kanne

8.1.2005   
            
            
               FI
            
            
               Euroopan unionin virallinen lehti
            
            
               C 6/43
            
         Manuel Simões Dos Santosin 22.10.2004 sisämarkkinoiden harmonisointivirastoa vastaan nostama kanne
   (Asia T-435/04)
   (2005/C 6/84)
   Oikeudenkäyntikieli: ranska
   Manuel Simões Dos Santos, kotipaikka Alicante (Espanja), on nostanut 22.10.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa vastaan. Kantajan edustaja on asianajaja A.C. Carreras.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa 7.7.2004 tehdyn päätöksen, jolla kantajan valitus hylättiin, sekä 15.12.2003 tehdyn päätöksen, jolla määrättiin hakijan ansiopisteiden kokonaismäärä, ja 12.12.2003 tehdyn päätöksen, jolla viimeksi mainittu päätös vahvistettiin, ja
            
         
               —
            
            
               velvoittaa vastaajan korvaamaan oikeudenkäyntikulut kokonaisuudessaan.
            
         Oikeudelliset perusteet ja pääasialliset perustelut
   Käsiteltävänä olevan asian kantaja ylennettiin palkkaluokkaan A 5 vuoden 2002 ylennyskierroksella. Samassa yhteydessä nimittävä viranomainen antoi kantajalle tiedoksi, että tällä oli jäljellä 54,19 pistettä. Henkilöstöosaston 15.12.2003 päivätyn kirjeen perusteella kantaja sai kuitenkin tietää, että pisteiden määrä 30.9.2003 oli vain 1,5. Kirjeestä, joka on riidanalainen päätös, käy selville, että kyseessä oleva pisteiden väheneminen ei ollut seurausta saatujen pisteiden muuttamisesta ennen uuden, SMVH:n päätöksen ADM-03-35 mukaisen järjestelmän käyttöönottoa, vaan se oli seurausta pisteiden täydellisestä poistamisesta sellaisen uuden säännön soveltamisen johdosta, jonka mukaan ylennyksen jälkeen pisteiden saaminen alkaa nollasta.
   Kantaja vetoaa väitteidensä tueksi laillisuusperiaatteen ja oikeusvarmuuden periaatteen loukkaamiseen ja taannehtivuuskiellon rikkomiseen siltä osin kuin kyseessä olevassa tapauksessa ei ollut kyse sellaisista poikkeuksellisista olosuhteista, joiden nojalla olisi voitu peruuttaa pisteiden jäljelle jäävä määrä, joka virkamiehellä jo oli todettu olevan ja johon tällä oli oikeus sen järjestelmän mukaan, joka tuona aikana oli voimassa.
   Kantaja vetoaa samoin luottamuksensuojan periaatteen ja syrjintäkiellon periaatteen loukkaamiseen sekä perusteluvelvollisuuden rikkomiseen.